D1
D₁ (rus. Д₁) – dyzelinių traukinių serija, kurią 1964–1988 m. gamino Vengrijos gamykla „MÁVAG“. Traukiniai buvo gaminami Budapešte pagal TSRS susisiekimo ministerijos užsakymą. Iš viso buvo pagaminti 605 sąstatai, kuriuos sudarė 2540 vagonai. Lyginant su 1960–1964 m. gamintais D serijos traukiniais, D1 turėjo galingesnį variklį ir papildomą vagoną (4 vietoje 3). D1 traukiniai buvo eksploatuojami Gorkio, Donecko, Maskvos, Lvovo, Odesos-Kišiniovo, Spalio, Pabaltijo (t. y. ir Lietuvoje), Pietryčių geležinkelių filialuose. Viename 4 vagonų sąstate tilpdavo 400 keleivių, jis buvo 99 metrų ilgio, svėrė 210 tonų, turėjo 2 variklius 538 kW galingumo, galėjo pasiekti 120 km/val. greitį. Traukinys buvo pagamintas iš plieno.